stanford-oval/wikipedia huggingface dataset:
Jalkapallon Suomensarjan kausi 1947–1948
Suomensarja > Pohjoislohko

| Joukkue | O | V | T | H | Maalit | Pist>  | PoPa | I-K | KaPa | KPV | VPV | KPT | SePS | WP-35 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Porin Palloilijat | 14 | 8 | 4 | 2 | 37-19 | 20 |  | 4-1 | 0-0 | 2-1 | 5-1 | 1-1 | 4-2 | 3-0 |
| Ilves-Kissat | 14 | 7 | 4 | 3 | 49-39 | 18 | 4-4 |  | 2-5 | 1-0 | 2-2 | 3-1 | 2-6 | 9-3 |
| Kajaanin Palloilijat | 14 | 7 | 2 | 5 | 36-24 | 16 | 1-3 | 1-2 |  | 1-2 | 3-5 | 1-0 | 0-3 | 6-1 |
| Kokkolan Palloveikot | 14 | 7 | 2 | 5 | 30-21 | 16 | 5-1 | 1-1 | 1-3 |  | 1-0 | 1-2 | 4-2 | 1-3 |
| Vaasan Pallo-Veikot | 14 | 6 | 3 | 5 | 40-31 | 15 | 1-0 | 6-7 | 3-4 | 2-2 |  | 6-1 | 7-0 | 5-0 |
| Kuopion Pallotoverit | 14 | 5 | 5 | 4 | 24-19 | 15 | 0-0 | 0-0 | 2-2 | 1-2 | 4-0 |  | 3-0 | 3-2 |
| Seinäjoen Palloseura | 14 | 3 | 2 | 9 | 25-46 | 8 | 2-3 | 3-9 | 0-5 | 1-5 | 2-2 | 0-0 |  | 4-2 |
| Warkauden Pallo -35 | 14 | 2 | 0 | 12 | 16-58 | 4 | 0-7 | 3-6 | 0-4 | 1-4 | (0-0) | 1-6 | (0-0) |  |
HUOM: Taulukko esittää vain otteluiden tuloksia, otteluparit ovat oikein. Taulukko ei kerro, mitkä ovat otteluparissa koti- ja mitkä vierasotteluita.

(0-0) WP-35 luovutti VPV:lle ja sai vastaavasti luovutusvoiton SePS:sta.
Suomensarja > Karsintasarja

| Joukkue | O | V | T | H | Maalit | Pist>  | KIF | Sudet | I-K | PoPa |
| --- | --- | --- | --- | --- | --- | --- | --- | --- | --- | --- |
| Kronohagens IF | 3 | 2 | 1 | 0 | 8-6 | 5 |  | 2-2 | 3-2 | 3-2 |
| Sudet | 3 | 1 | 1 | 1 | 8-4 | 3 | - |  | 5-0 | 1-2 |
| Ilves-Kissat | 3 | 1 | 0 | 2 | 7-9 | 2 | - | - |  | 5-1 |
| Porin Palloilijat | 3 | 1 | 0 | 2 | 5-9 | 2 | - | - | - |  |
Jere Lehto

Jere Ilari Lehto (s. 29. huhtikuuta 1991 Oulu) on suomalainen aitajuoksija, pesäpalloilija ja alamäkiluistelija. Yleisurheilussa hän on edustanut Oulun Pyrintöä ja hänen valmentajanaan on toiminut Kalevi Tervo. Koulutukseltaan Lehto on liikuntatieteen maisteri Jyväskylän yliopistosta.
Juniorivuosina Jere Lehto pelasi jääkiekkoa Oulun Kärppien -joukkueessa voittaen kaudella 2006-29007 C-juniorien SM-hopeaa.
| Jere Lehto> Henkilötiedot |
| --- | --- |
Koko nimi:  Jere Ilari Lehto
Syntynyt: 29. huhtikuuta 1991 (ikä 33) Oulu
Yleisurheilija
Pituus:  184 cm
Laji:  pikajuoksu, aitajuoksu
Seura:  Oulun Pyrintö
Valmentaja:  Kalevi Tervo
Ennätykset:   100m:11,15 (1990) 200m: 22,63 (2010) 110m aidat: 14,49 (2016)
Uran alku:  2001
 Tietolaatikko päivitetty 3. syyskuuta 2024 
Jere Lehto on esiintynyt Kalevan kisoissa 110 metrin aitojen loppukilpailuissa kaikkiaan 11 kertaa vuosina 2009-2022. Parhaana sijoituksena vuosien 2018 ja 2022 neljäs sija. Lehto on saavuttanut sisäratojen SM-kilpailuista 60 metrin aitajuoksusta pronssia vuonna 2015. Lisäksi hän on ollut mukana viestijuoksun SM-kisoissa voittamassa pronssia 4 x 100 metrin viestijuoksusta vuonna 2016. Ennätyksikseen Lehto on juossut 60 metrin aidoissa hallissa ajan 8,13 (2015) sekä 110 metrin aidoissa ulkona ajan 14,49 (2016).
Lehto aloitti alamäkiluistelu-uransa kaudella 2013. Suomen mestaruudet hän on voittanut kaksi kertaa eli kausina 2018 ja 2019. Lisäksi hän osallistunut lajin maailmancupin kisoihin lähes 10 kertaa.
Pesäpallossa Lehto on edustanut kausilla 2017 ja 2018 miesten Ykköspesiksessä pelannutta Lievestuoreen Kisaa. Sen jälkeen hän on pelannut kaudesta 2019 alkaen Kempeleen Kirin 2-joukkueessa, joka on pelannut Suomesarjaa.
Lehto siirtyi valmistumisensa jälkeen Oulunseudulle liikunnanopettajaksi. Samalla hän on pelannut suomisarjapesäpalloa ja toiminut Miesten Superpesis -seura Kempeleen Kirin fysiikkavalmentajana kaudesta 2019 lähtien.
Huotra

Gladius ja huotra
Huotra on pääosin yleensä nahkainen, useimmiten heloitettu miekan kanto- ja säilytyssuoja, joka peittää terän. Huotran tarkoitus on helpottaa miekan mukana pitämistä, estää terää vahingoittamasta miekan kantajaa ja suojella terää turhilta kolhuilta, kosteudelta, lialta ja muulta vahingolta. Huotra on usein kiinnitetty vyötärölle vyöllä tai olkapäältä lantiolle vartalon yli kulkevalla hankkiluksella. Usein huotra jättää kahvan näkyviin, jotta miekka olisi helpompi vetää esiin.
Jeyporen evankelisluterilainen kirkko

| Jeyporen evankelisluterilainen kirkko |
| --- | --- |
Suuntautuminen:  luterilainen
Johtaja:  piispa Bidhan Kumar Nayak
Yhteistyötahoja:  Luterilainen maailmanliitto
Toiminta-alue:  Intia (Odisha)
Jäseniä:  150 000
Infobox OKVirheellinen NIMI-arvo: 
Jeyporen evankelisluterilainen kirkko on luterilainen kirkkokunta Intiassa. Sillä on noin 150 000 jäsentä. Se on Luterilaisen maailmanliiton jäsen.
Jelena Kulitšenko

| Jelena Kulitšenko> Henkilötiedot |
| --- | --- |
Syntynyt: 28. heinäkuuta 2002 (ikä 22)
Kansalaisuus:   Kypros
Uran tiedot
Laji:  korkeushyppy
Saavutukset
Ennätykset:  Sisäradat: 1,92 m (Fayetteville, 2023) Ulkoradat: 1,91 m (Chorzow, 2023)
 Tietolaatikko päivitetty 22. heinäkuuta 2023 
Jelena Kulitšenko (ven. Елена Куличенко, myös muodossa Elena Kulichenko ; s. 28. heinäkuuta 2002) on venäläissyntyinen Kyprosta edustava korkeushyppääjä. Hänen ennätyksensä sisäradoilla on 1,92 metriä ja ulkoradoilla 1,91 metriä.
Kulitšenko voitti kultaa vuoden 2023 alle 23-vuotiaiden EM-kilpailuissa Espoossa.
Aiheesta muualla

Kulitšenko profiili Kansainvälisen yleisurheiluliiton sivuilla
Huovari

| Huovari |
| --- | --- |
 Huovarin tunnusmajakka.
Maantiede
Sijainti:  Vironlahdella noin 10 kilometriä mantereelta, noin kilometri Suomen ja Venäjän rajasta.
Koordinaatit:  60°23.7′N, 27°42.3′E
Vesialue:  Suomenlahti
Valtio
Valtio:  Suomi
Infobox OKNimi-testi OK: 
Huovari on Suomen merialueen itäisin ulkosaari, joka sijaitsee Virolahden kunnassa vajaan kilometrin päässä Venäjän rajalta ja noin kymmenen kilometrin päässä mantereelta, ja on rajavyöhykettä ja siellä liikkumiseen tarvitaan rajavyöhykelupa. Se kuuluu Itäisen Suomenlahden kansallispuistoon, ja Sen kasvillisuus on hyvin niukkaa, varsinaisia puita saarella ei kasva.
Huovarissa on käyty kalastamassa jo 1500-luvulta asti, ja siellä on 27 kappaletta kalastajien pieniä mökkejä, joita kutsutaan putkiksi (yksikkömuoto putka). Kalastajat ovat kaivertaneet 1800-luvulla kallioon kaksi aurinkokelloa. Putkien lisäksi saarella on Huovarin Kalastajain Avustusseura ry:n omistama ja ylläpitämä pelastusasema, ja merivartioston 45 metriä korkea tutkamasto, jolla tarkkaillaan Suomenlahden vesiliikennettä. Huovarin tuntumassa myös Kaakkois-Suomen ympäristökeskuksen vedenlaatuasema, josta seurataan Suomen itäisimmän merialueen tilaa.
Huovarissa riehui 30. heinäkuuta 2012 ukkosmyrsky, jonka voimasta 7–8 putkaa tuhoutui ja siirtyi paikaltaan. Putkien korjaaminen on lähtökohtaisesti kielletty, koska Huovari kuuluu Itäisen Suomenlahden kansallispuistoon, mutta ne saatiin rakentaa samalaisina takaisin, koska ne kuuluvat paikalliseen kulttuuriperintöön.
Jalkapallon Suomensarjan kausi 1946–1947

| SPL:n Suomensarjan kausi 1946–1947 |
| --- | --- |
Joukkueiden määrä:  16
Nousseet joukkueet:  Jäntevä ja KuPS
Pudonneet joukkueet:  Arsenal, YVPS, GBK ja Drott
Yleisökeskiarvo:  373
Ylempi sarjataso:  Mestaruussarja
Alempi sarjataso:  Maakuntasarja
  ← 1945-1946 :  1947-1948 → 
Palloliiton Suomensarja 1946-1947 oli Palloliiton toiseksi korkein sarjataso jalkapallossa kaudella 1946-1947. Työväen Urheiluliiton seurat pysyivät edelleen poissa Palloliiton sarjoista ja ne pelasivat omia mestaruus- ja Suomensarjojaan.
Sarjan kaksi parasta nousi Palloliiton Mestaruussarjaan.
Suomensarja > Etelälohko

| Joukkue | O | V | T | H | Maalit | Pist>  | KaPS | KoJä | Haka | TPK | I-K | EIF | Ars | YVPS |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Kallion Palloseura | 14 | 10 | 3 | 1 | 53-18 | 23 |  | 7-1 | 1-0 | 1-1 | 3-0 | 5-4 | 0-0 | 11-0 |
| Urheilukerho Jäntevä | 14 | 10 | 2 | 2 | 39-21 | 22 | 4-2 |  | 3-2 | 3-1 | 3-0 | 3-2 | 6-0 | 1-1 |
| Valkeakosken Haka | 14 | 9 | 1 | 4 | 49-23 | 19 | 3-7 | 3-2 |  | 1-0 | 7-1 | 3-2 | 7-1 | 5-1 |
| Turun Pallokerho | 14 | 6 | 3 | 5 | 41-27 | 15 | 1-2 | 0-2 | 2-2 |  | 5-2 | 6-1 | 3-0 | 6-1 |
| Ilves-Kissat | 14 | 6 | 2 | 6 | 32-36 | 14 | 2-6 | 2-2 | 2-1 | 1-1 |  | 1-4 | 3-1 | 4-1 |
| Ekenäs IF | 14 | 5 | 1 | 8 | 41-38 | 11 | 2-2 | 0-4 | 0-2 | 7-3 | 0-1 |  | 7-2 | 4-0 |
| Arsenal | 14 | 3 | 1 | 10 | 19-52 | 7 | 0-2 | 1-2 | 1-4 | 4-6 | 0-6 | 5-4 |  | 2-1 |
| Ylä-Vuoksen Palloseura | 14 | 0 | 1 | 13 | 9-68 | 1 | 0-4 | 0-3 | 0-9 | 0-6 | 2-7 | 1-4 | 1-2 |  |
HUOM: Taulukko esittää vain otteluiden tuloksia, otteluparit ovat oikein. Taulukko ei kerro, mitkä ovat otteluparissa koti- ja mitkä vierasotteluita.
Suomensarja > Pohjoislohko

| Joukkue | O | V | T | H | Maalit | Pist>  | KuPS | VPV | KPT | WP-35 | SePS | PoPa | GBK | Drott |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Kuopion Palloseura | 14 | 12 | 2 | 0 | 46-13 | 26 |  | 3-0 | 4-3 | 5-0 | 1-1 | 2-2 | 6-1 | 4-0 |
| Vaasan Pallo-Veikot | 14 | 8 | 3 | 3 | 43-28 | 19 | 0-1 |  | 2-1 | 6-4 | 4-2 | 0-0 | 1-4 | 7-4 |
| Kuopion Pallotoverit | 14 | 6 | 2 | 6 | 31-22 | 14 | 2-3 | 0-2 |  | 2-0 | 1-4 | 4-0 | 4-1 | 7-1 |
| Warkauden Pallo -35 | 14 | 6 | 2 | 6 | 42-46 | 14 | 1-3 | 2-7 | 1-1 |  | 0-5 | 3-2 | 4-1 | 7-4 |
| Seinäjoen Palloseura | 14 | 5 | 3 | 6 | 37-39 | 13 | 2-3 | 3-3 | 0-2 | 1-7 |  | 1-5 | 4-3 | 9-5 |
| Porin Palloilijat | 14 | 4 | 3 | 7 | 24-28 | 11 | 0-1 | 1-3 | 2-0 | 5-5 | 2-0 |  | 1-0 | 2-5 |
| Gamlakarleby Bollklubb | 14 | 4 | 2 | 8 | 28-32 | 10 | 1-2 | 2-2 | 0-2 | 2-4 | 2-2 | 1-0 |  | 6-0 |
| IF Drott, Pietarsaari | 14 | 2 | 1 | 11 | 28-71 | 5 | 0-8 | 1-6 | 2-2 | 2-4 | 1-3 | 3-2 | 0-4 |  |
HUOM: Taulukko esittää vain otteluiden tuloksia, otteluparit ovat oikein. Taulukko ei kerro, mitkä ovat otteluparissa koti- ja mitkä vierasotteluita.
Suomensarja > Karsintasarja

| Joukkue | O | V | T | H | Maalit | Pist>  | KoJä | KuPS | VPV | KaPS |
| --- | --- | --- | --- | --- | --- | --- | --- | --- | --- | --- |
| Urheilukerho Jäntevä | 3 | 1 | 2 | 0 | 8-5 | 4 |  | 2-2 | 2-2 | 4-1 |
| Kuopion Palloseura | 3 | 1 | 2 | 0 | 7-4 | 4 | - |  | 4-1 | 1-1 |
| Vaasan Pallo-Veikot | 3 | 0 | 2 | 1 | 4-7 | 2 | - | - |  | 1-1 |
| Kallion Palloseura | 3 | 0 | 2 | 1 | 3-6 | 2 | - | - | - |  |
Jessica Boehrs

Jessica Boehrs
Jessica Boehrs (s. 5. maaliskuuta 1980 Magdeburg, Saksa) on saksalainen laulaja ja näyttelijä. Hän toimi saksalaisen Hands Up -yhtye Novaspacen laulajana. Boehrs esiintyi vuonna 2004 elokuvassa Eurotrip. Vuonna 2008 hän näytteli Lemmen viemää -sarjassa.
Levytykset > Albumit

Supernova (2003)
Cubes (2004)
DJ Edition (2006)
Levytykset > Singlet

”Time After Time” (2002)
”To France” (2002)
”Guardian Angel” (2002)
”Paradise” (2003)
”Run to You” (2003)
”Beds Are Burning” (2004)
”So Lonely” (2004)
”Dancing with Tears in My Eyes” (2004)
”All Through the Night” (2006)
Aiheesta muualla

Jessica Boehrs Internet Movie Databasessa. (englanniksi)
Jelena Lašmanova

Lašmanova Lontoon kesäolympialaisissa 2012.
Jelena Anatoljevna Lašmanova (ven. Елена Анатольевна Лашманова, s. 9. huhtikuuta 1992 Saransk, Mordva) on venäläinen kilpakävelijä. Hän voitti 20 kilometrin kävelyn olympiakultaa 2012 ja maailmanmestaruuden 2013, mutta menetti myöhemmin molemmat voittonsa dopingin takia.
Lašmanova voitti alle 18-vuotiaiden maailmanmestaruuden 5 000 metrin kävelyssä Bressanonessa 2009 ajalla 22.55,45. Hän voitti alle 20-vuotiaiden maailmanmestaruuden 10 000 metrin kävelyssä Monctonissa 2010 ajalla 44.11,90. Hän voitti saman ikäluokan Euroopan-mestaruuden Tallinnassa 2011 nuorten maailmanennätysajalla 42.59,48.
Vuonna 2012 Lasmanova voitti 20 kilometrin kilpailun kävelyn maailmancupissa ja Lontoon olympialaisissa. Olympiakullan hän voitti ME-ajalla 1.25.02. Vuonna 2013 hän voitti kultaa Moskovan MM-kisoissa. Nämä saavutuksensa hän menetti vuonna 2022 kun hänen todettiin syyllistyneen dopingin käyttöön. Hän sai kahden vuoden kilpailukiellon alkaen 9.3.2021 ja kaikki hänen suorituksensa hylättiin aikavälillä 18.2.2012–3.1.2014.
Ensimmäisen dopingiin liittyvän kilpailukiellon Lasmanova sai vuonna 2014. Hän jäi tammikuussa 2014 kiinni GW1516:n käytöstä ja sai kahden vuoden kilpailukiellon, joka päättyi 25. helmikuuta 2016. Kilpailukiellon päättymisen jälkeen hän jatkoi kilpailemistaan Venäjällä. Kesäkuussa 2018 hän käveli 20 kilometriä aikaan 1.23.39 ja helmikuussa 2019 saman matkan aikaan 1.24.31. Molemmat ajat alittivat virallisen maailmanennätyksen, mutta puutteellisen tuomaroinnin takia kumpaakaan aikaa ei hyväksytty maailmanennätykseksi. Syyskuussa 2020 hän käveli 50 kilometriä aikaan 3.50.42, joka alitti virallisen maailmanennätyksen yli kahdeksalla minuutilla. Tätäkään aikaa ei ratifioitu maailmanennätykseksi.
Aiheesta muualla

Kuvia tai muita tiedostoja aiheesta Jelena Lašmanova Wikimedia Commonsissa
Jens Debusschere

| Jens Debusschere |
| --- | --- |
 Jens Debusschere 2016.
Henkilötiedot
Syntynyt: 28. elokuuta 1989 (ikä 35)
Kansalaisuus:   Belgia
Pyöräilijä
Pituus:  183 cm
Paino:  78 kg
Joukkue:  lopettanut
Laji:  maantie
Rooli:  ajaja
Ajajatyyppi:  klassikkojen erikoismies
Ura
Amatöörijoukkue(et)
2009  2010:  Topsport Vlaanderen - Mercator (harjoittelija) Omega Pharma - Lotto (harjoittelija)
Ammattilaisjoukkue(et)
2011 2012–2014 2015–2018 2019 2020−2022 2023:  Omega Pharma - Lotto Lotto-Belisol Lotto Soudal Katjuša-Alpecin  B&B Hotels – KTM Yaro-Belisol
Suurimmat voitot
  Maantieajon Belgian-mestaruus 2014 
 Tiedot päivitetty: 7. tammikuuta 2024 
Jens Debusschere (s. 28. elokuuta 1989 Roeselare, Länsi-Flanderi) on belgialainen maantiepyöräilijä. Hän aloitti ammattilaisuransa vuonna 2011, ja edusti vuoteen 2018 samaa belgialaistallia, nimeltään viimeksi Lotto Soudal. Kaudella 2019 hän ajoi Katjuša-Alpecin -joukkueessa, vuosina 2020–2022 B&B Hotels – KTM -tallissa ja viimeisenä ammattilaisvuotenaan 2023 Yaro-Belisoliissa.
Saavutuksia

Lähteet: Cycling Archives, Pro Cycling Stats
Ilmari Peltola

Ilmari Peltola (3. toukokuuta 1936 Kuhmoinen – 16. heinäkuuta 2024 Hämeenlinna) oli suomalainen insinööri ja yritys- ja järjestöjohtaja, joka sai energianeuvoksen arvonimen.
Peltolan vanhemmat olivat maanviljelijä, talousneuvos Emil Peltola ja Katri Kauppila. Hänen puolisonsa vuodesta 1963 oli lääketieteen lisensiaatti Pirkko Helena Kangas-Kalinen. Peltola tuli ylioppilaaksi Jämsässä vuonna 1956 ja valmistui diplomi-insinööriksi Teknillisestä korkeakoulusta vuonna 1963. Hän oli Suomen Sähkölaitosyhdistyksen toimistoinsinööri 1963–1964, Hämeen Sähkön suunnitteluinsinööri 1965–1968 ja toimitusjohtaja 1968–1996 sekä keskusliitto Finergyn toimitusjohtaja 1996–2000. Peltolalla oli ammattiuransa aikana myös useita asiantuntija- ja luottamustehtäviä. Energianeuvoksen arvonimen vuonna 1987 saanut Peltola oli sotilasarvoltaan reservin insinöörikapteeni.
Ilse Stöbe

Ilsa Stöbe
Ilse Frieda Gertrud Stöbe (17. toukokuuta 1911 Berliini - 22. joulukuuta 1942 Berliini) oli saksalainen journalisti ja kansallissosialismin vastustaja.
Stöben varhaisimmista vaiheista ei tiedetä kovinkaan paljoa. Hänen vanhempansa olivat työväenluokkaisia ja hänellä oli velipuoli, Kurt Müller. Stöbe oli opiskellut konekirjoittajaksi ja työskenteli Rudolf Mossen kustantamossa.  Vuonna 1929 hän liittyi Saksan kommunistisen puolueen jäseneksi. Berliner Tageblatt-lehden päätoimittaja vakuuttui Stöben kyvykkyydestä ja kannusti häntä ryhtymään journalistiksi.
Vuoden 1930 paikkeilla Stöbe ryhtyi välittämään tietoja Neuvostoliiton armeijan tiedustelulle. Hän pääsi töihin Varsovaan, missä teki töitä muun muassa sveitsiläiselle sanomalehdelle aina vuoden 1939 syksyyn saakka. Varsovassa hän tapasi diplomaatti Rudolf von Schelihan, jonka kanssa hänellä oli tiivis suhde. Palattuaan Berliiniin hän pääsi töihin ulkoministeriöön.
Berliinissä Stöbe tapasi journalisti Carl Helfrichin jonka kanssa asui yhdessä. Hän työskenteli hetken Ligner- nimiselle yritykselle Dresdenissä ja pääsi tekemään työmatkoja Prahaan ja Bratislavaan. Pian hän pääsi takaisin töihin ulkoministeriöön. Keväällä 1941 Stöbe yritti turhaan varoittaa Neuvostoliiton viranomaisia tulevasta hyökkäyksestä. Hän jäi toiminnastaan kiinni ja teloitettiin.
Stöben jäätyä kiinni myös hänen äitinsä pidätettiin. Hänet lähettiin Ravensbrückin keskitysleiriin ja surmattiin siellä. Hänen veljensä onnistui ensiksi paeta, mutta hänetkin saatiin myöhemmin kiinni ja hänet surmattiin.
Jere Pajunen

| Jere Pajunen> Henkilötiedot |
| --- | --- |
Syntynyt: 16. lokakuuta 1986 (ikä 37) Mikkelin mlk.
Kansalaisuus:  Suomi
Uran tiedot
Pituus:  178 cm
Laji:  Suunnistus
Seura:  Kalevan Rasti
Valmentaja:  Antti Harju
Valmennettavat:  Hankasalmen suunnistuslukio, Kalevan Rastin naisten edustus
Saavutukset
Voitot:  Jukolan Viesti (2012, 2013, 2014), Tiomila (2010, 2011, 2013, 2014)
Paras sijoitus maailmancupissa:  02/06/2013 Keskimatka 18. sija
Paras sijoitus maailmanrankingissa:  H21 WRE 88. sija (2013)
 Tietolaatikko päivitetty 9.9.2022 
Jere Pajunen (s. 16. lokakuuta 1986) on suomalainen suunnistaja, joka edustaa Kalevan Rastia. Pajunen on toiminut valmentajana IFK Lidingössä vuosina 2017–2018 ja toimi myös Tero Föhrin sijaisena Hankasalmen suunnistuslukiossa syksyllä 2022. Pajunen on ollut parhaimmillaan Suomen H21 Loppuranki 9. sijalla (2014). Suunnistusurallaan Pajunen on edustanut Mikkelin Suunnistajia, Navia, IFK Lidingöä ja Kalevan Rastia.
Pajunen on yksi viidestä urheilijasta jotka ovat ottaneet sekä suunnistuksen että yleisurheilun SM-mitalin samana vuonna. Tämän hän suoritti vuonna 2014 ottaessaan pronssia SM-maantiellä ja myös hopeaa suunnistuksen SM-pitkällä, sekä pronssia suunnistuksen SM-viestissä. Maastojuoksun SM-kisoissa Pajunen on sijoittunut parhaimmillaan pitkällä matkalla neljänneksi (2014) ja on saanut pitkän matkan joukkuekilpailussa Joensuun Katajan joukkueessa SM-kultaa 2014 ja pronssia 2010 ja 2012.
Pajunen opiskeli Itä-Suomen Yliopistossa, kauppatieteellisessä tiedekunnassa.
Aiheesta muualla

https://www.strava.com/athletes/24478805
https://www.instagram.com/jere.pajunen/?hl=fi
Jeff Sarwer

Jeff Sarwer
Jeff Sarwer (s. 14 toukokuuta 1978, Kingston, Kanada) on kanadalais-suomalainen (kaksoiskansalaisuus) entinen shakinpelaaja ja pokerinpelaaja. Hänen isänsä on kanadalainen ja äitinsä suomalainen. Sarwer puhuu englantia, hollantia, saksaa, puolaa ja hiukan suomea.
Uran alku

Shakin säännöt hän oppi 4-vuotiaana pari vuotta vanhemmalta siskoltaan. 6-vuotiaana Jeff pääsi pelaamaan Manhattanin shakkiklubille, mikä oli aikansa arvostetuin shakkikerho. Jeff ja hänen siskonsa saivat kerhon elinikäisen jäsenyyden, mikä yleensä myönnetään vain shakin suurmestareille. Jeff pelasi shakkia lapsena menestyksellisesti ja voitti vuonna 1986 shakin nuorten maailmanmestaruuden alle 10-vuotiaiden poikien sarjassa. Hänen siskonsa on myös maailmanmestari alle 10-vuotiaiden sarjassa.[lähde? ]
Sarwerin pelaamista kertyi usein seuraamaan paljon yleisöä hänen pelatessaan simultaanishakkia useampaa kymmentä pelaajaa vastaan Kanada-päivinä tai aikarajoitettua pikashakkia New Yorkissa.
Esiintyminen mediassa

Jeffin ja hänen sisarensa Julian kyvyt herättivät pian huomiota ja heidän perheensä erikoislaatuinen elämäntapa oli usein puheenaiheena. Aiheesta kirjoittivat muun muassa GQ, Sports Illustrated ja Vanity Fair. Sarwer esiintyi BBC World Servicen ohjelmassa The Interview joulukuussa 2010 kertomassa lapsuudenkokemuksistaan ja huonosta isäsuhteestaan sekä menestyksestään pokerissa.
Elokuvassa Searching For Bobby Fisher vastapelurin hahmo ”Jonathan Poe” perustuu Jeff Sarweriin ja hänen käymäänsä shakkiotteluun Josh Waitzkinia vastaan. Todellisuudessa peli päättyi tasapeliin, joskin Waitzkin katsottiin pelanneen haastavammin ja hänet julistettiin voittajaksi. Sarwer oli tuolloin 7-vuotias ja Waitzkin 9-vuotias.
Yksityiselämä

Sarwerin perhetausta herätti keskustelua lasten turvallisuudesta ja Jeffin shakkiuran mahdollisuuksista isänsä huomassa. Kanadaan muuton jälkeen lapset otettiin huostaan mutta Jeff ja Julia pakenivat takaisin isänsä luo. Perhe muutti Eurooppaan ja eli hiljaiseloa salanimien turvin. Vuonna 2007 hän ilmestyi takaisin shakkipiireihin ja pelasi turnauksen Puolan Malborkissa. Kesällä 2015 hän pelasi VI ShakkiNet turnauksessa Suomessa.
Aiheesta muualla

Kuvia tai muita tiedostoja aiheesta Jeff Sarwer Wikimedia Commonsissa
Jews for Jesus

Jews for Jesus on lähetystyötä juutalaisten parissa tekevä kristillinen järjestö. Pääasiallisesti se pyrkii vakuuttamaan juutalaisväestöä Jeesuksen messiaanisuudesta.[lähde? ]
Jews for Jesuksen perusti vuonna 1973 itse juutalaisuudesta baptismiin kääntynyt pappi Moishe Rosen. Järjestö on aktiivisella evankelioinnillaan herättänyt ristiriitaisia tunteita ja ollut mukana useammassakin oikeudenkäynnissä. Vuonna 2006 koomikko Jackie Mason syytti järjestöä nimensä väärinkäytöstä.
Vuonna 1996 Moishe Rosen väistyi järjestön johdosta. Hänen tilalleen astui David Brickner.
Aiheesta muualla

Viralliset sivut. (englanniksi)
Ibanin kieli

| Iban> Tiedot |
| --- | --- |
Alue:   Malesia  Brunei  Indonesia
Puhujia:  790 000
Kirjaimisto:  latinalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet malaijilaiset kielet
Kielikoodit
ISO 639-2:  iba
ISO 639-3:  iba
 Ohje 
Iban on Borneon saarella puhuttu iban-kansan malaijilais-polynesialainen kieli. Sitä puhuu äidinkielenään 750 000 ihmistä Borneon Malesiaan kuuluvassa osassa, 21 000 Bruneissa ja 15 000 saaren Indonesiaan kuuluvassa eteläosassa. Iban kuuluu malaijin ja minangkabaun tavoin malaijilaisten kielten alaryhmään.
Ilse Zielstorff

Ilse Zielstorff (30. syyskuuta 1935 Berliini – toukokuu 2015 München) oli saksalainen näyttelijä ja näyttelijä Rolf Schimpfin vaimo. He menivät naimisiin vuonna 1970. He asuivat Münchenissä. Zielstorff näytteli 1950-luvulta lähtien.
Aiheesta muualla

Ilse Zielstorff Internet Movie Databasessa. (englanniksi)
Jessica Brown Findlay

| Jessica Brown Findlay |
| --- | --- |

Henkilötiedot
Syntynyt: 14. syyskuuta 1989 (ikä 35) Cookham, Berkshire, Yhdistynyt kuningaskunta
Ammatti:  näyttelijä
Näyttelijä
Aktiivisena:  2009–
Merkittävät roolit:  Downton Abbey Talvinen tarina
Aiheesta muualla
IMDb
Elonet
Jessica Brown Findlay (s. 14. syyskuuta 1989 Cookham, Berkshire) on englantilainen näyttelijä. Hänet tunnetaan muun muassa läpimurtoroolistaan Lady Sybil Crawleyna televisiosarjassa Downton Abbey.
Findlay esitti Charlotte Wellsin roolin sarjassa Harlots - Paheenpesä.
Tausta

Jessica Brown Findlay on syntyisin vauraalta seudulta, Cookhamin kylästä Berkshirestä. Hänen äitinsä on kouluavustaja ja isä sijoitusneuvoja. Hänen isovanhempansa asuvat lähistöllä ja ovat hänelle läheisiä; kuin toinen setti vanhempia. Hän arvelee että vanhemmat ovat pitäneet häntä vähän erikoisena, koska hän pukeutui vanhanaikaisiin vaatteisiin ja kuunteli vanhaa musiikkia.  Findlay harrasti balettia, mutta sen osalta urahaaveet päättyivät loukkaantumiseen. Niinpä hän siirtyi teatterin puolelle. Näyttelemistä Findlay opiskeli Lontoon Central Saint Martinsissa. Hän itse kertoo oppineensa näyttelemisestä paljon kollegoiltaan etenkin tv-sarjassa Downton Abbey.